હાઇકોર્ટે તમામ ડિસ્ટ્રીકટ ન્યાયધીશોને એવુ પણ જણાવ્યુ છે કે, તેઓ જ્જો અને સીનીયર પોલીસ અધિકારીઓ સાથેની માસિક બેઠકોમાં આ મામલા અંગે ચર્ચા કરે. હાઇકોર્ટના રજીસ્ટ્રાર જનરલને જણાવાયુ છે કે તેઓ તમામ સેશન્સ અને મેજીસ્ટેરીયલ કોર્ટને એક પરિપત્ર જારી કરે જેમાં તમામ રિમાન્ડ અરજીઓ ઉપર મોનીટરીંગ થાય એ બાબતનો સમાવેશ થાય એટલુ જ નહી કઇ રીતે પોલીસ અધિકારીઓ કાયદા મુજબ કામ કરે એ ઉપર પણ દેખરેખ રાખવી. જો કોર્ટને લાગે કે રિમાન્ડ માટેના કારણો રૂટીન છે તો તેઓ ધરપકડ માટેના કારણો અપુરતા છે તેવુ માને. આ પ્રકારના આદેશો જારી કર્યા બાદ હાઇકોર્ટે રાજય સરકારને જણાવ્યુ છે કે, આ આદેશ તમામ કોર્ટ અને તમામ પોલીસ ઓફિસરોને મોકલવામાં આવે. (૩-૩)